**ԳԱՎԱՌ ՀԱՄԱՅՆՔԻ ՂԵԿԱՎԱՐ ԳՈՒՐԳԵՆ ՄԱՐՏԻՐՈՍՅԱՆԻ ՈՒՂԵՐՁԸ ՄԱՐՏԻ**

**8-Ի՝ ԿԱՆԱՆՑ ՏՈՆԻ ԱՌԹԻՎ**

Սիրելի՛ կանայք, մայրեր, քույրեր, դուստրեր.

Ջերմորեն շնորհավորում եմ Ձեզ գարնանային այս գեղեցիկ տոնի առթիվ: Պատահական չէ, որ մարտի 8-ը գարնան սկիզբ՝ բնության զարթոնք, ջերմություն ու սեր է ազդարարում. դուք էլ ձեր գոյությամբ մեր կյանքը գունավորում, ջերմացնում ու գեղեցիկ եք դարձնում:

Դուք եք հայ ընտանիքի հենքը, մատաղ սերնդի լուսավոր ապագայի կերտողը և անուրանալի է ձեր դերը հայրենաշինության գործում:

Առանձնահատուկ շնորհավորանքներս մեր հերոսածին մայրերին, ովքեր իրենց կորստով անգամ վեհ են ու անկոտրում: Նրանք իրենց օրինակով վերահաստատում են հայ կնոջ արժանապատիվ կերպարը:

Թող աշխարհի բոլոր կանայք ապրեն խաղաղ երկրում, մեծացնեն ու դաստիարակեն իրենց զավակներին սիրով ու հոգատարությամբ շրջապատված և թող նրանց մշտապես զարդարի երջանկության ժպիտը :

***Լավագույն մաղթանքներով՝***

***Գավառ համայնքի ղեկավար՝ Գուրգեն Երվանդի Մարտիրոսյան***